Document ID: 31995R2001

KOMISSION ASETUS (EY) N:o 2001/95,
annettu 16 päivänä elokuuta 1995,
maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä annetusta komission asetuksesta (ETY) N:o 3665/87 ja maataloustuotteiden tuonti- ja vientilupien sekä ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetusta komission asetuksesta (ETY) N:o 3719/88 poikkeamisesta sianliha-alalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1), ja erityisesti sen 3 artiklan,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (2), sellaisena kuin se on viimeksi muutettuna asetuksella (EY) N:o 3290/94, ja erityisesti sen 8 artiklan,
sekä katsoo, että
komission asetuksessa (EY) N:o 1521/94 (3) on säädetty ennen Uruguayn kierroksen maataloussopimuksen voimaantuloa ja voimaantulon jälkeen vietyjen määrien erottamiseksi, että ennen 8 päivää toukokuuta 1995 voimassa olleen järjestelmän mukaisesti annettujen todistusten voimassaoloaika päättyy 30 päivänä kesäkuuta 1995 ja että neuvoston asetuksen (ETY) N:o 565/80 (4), sellaisena kuin se on muutettuna asetuksella (ETY) N:o 2026/83 (5), 4 ja 5 artiklassa tarkoitettuihin järjestelmiin 30 päivänä kesäkuuta 1995 kuuluvista tuotteista on täytynyt tehdä vienti-ilmoitus,
on käynyt ilmi, että monella toimijalla on ollut markkinointivaikeuksia tiettyjen sianlihan tarjontamuotojen osalta komission asetuksen (EY) N:o 231/95 (6) esittelemästä yksityisen varastoinnin tukijärjestelmästä johtuen eivätkä he kykene ponnisteluistaan huolimatta noudattamaan vienti-ilmoituksen vastaanottamisajankohdasta laskettavan kuudenkymmenen päivän määräaikaa, jonka kuluessa nämä tuotteet on vietävä yhteisön tullialueelta; määräaika on säädetty komission asetuksen (ETY) N:o 3665/87 (7), sellaisena kuin se on viimeksi muutettuna asetuksella (EY) N:o 1384/95 (8), 4 artiklassa ja 32 artiklan 1 kohdassa ja komission asetuksen (ETY) N:o 3719/88 (9), sellaisena kuin se on viimeksi muutettuna asetuksella (EY) N:o 1199/95 (10), 30 artiklan 1 b kohdan i alakohdassa ja siitä on syytä poiketa näiden tuotteiden osalta näiden poikkeuksellisten olosuhteiden vuoksi ja muuttaa se yhdeksäksikymmeneksi päiväksi siten, että poikkeus koskee ainoastaan tuotteita, joiden osalta esitetty vienti-ilmoitus on hyväksytty viimeistään 30 päivänä kesäkuuta 1995, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 3719/88 30 artiklan 1 b kohdan i alakohdasta ja asetuksen (ETY) N:o 3665/87 4 artiklasta ja 32 artiklan 1 kohdasta poiketen muutetaan kuudenkymmenen päivän määräaika yhdeksänkymmenen päivän määräajaksi vientitukeen oikeutettujen maataloustuotteiden nimikkeistön koodiin ex 0203 kuuluvien sellaisten sianlihojen osalta, joista vienti-ilmoitus on hyväksytty aikaisintaan 1 päivänä tammikuuta 1995 ja viimeistään 30 päivänä kesäkuuta 1995.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä elokuuta 1995.

Labels: 3
17
5